CELEX: 62010CN0200
Language: el
Date: 2010-04-26 00:00:00
Title: Υπόθεση C-200/10 P: Αναίρεση που άσκησε στις 26 Απριλίου 2010 η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE κατά της αποφάσεως που εξέδωσε το Γενικό Δικαστήριο (τέταρτο τμήμα) στις 9 Φεβρουαρίου 2010 στην υπόθεση T-340/07: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE κατά Ευρωπαϊκής Επιτροπής

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/21
            
         Αναίρεση που άσκησε στις 26 Απριλίου 2010 η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE κατά της αποφάσεως που εξέδωσε το Γενικό Δικαστήριο (τέταρτο τμήμα) στις 9 Φεβρουαρίου 2010 στην υπόθεση T-340/07: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE κατά Ευρωπαϊκής Επιτροπής
   (Υπόθεση C-200/10 P)
   2010/C 179/35
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (εκπρόσωπος: Ν. Κορογιαννάκης, Δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου η οποία υποχρεώνει την Επιτροπή να αποκαταστήσει τη ζημία που υπέστη η αναιρεσείουσα λόγω του ότι η Επιτροπή παρέβη τις συμβατικές υποχρεώσεις της στο πλαίσιο της εκτελέσεως της συμβάσεως EDC-53007 EEBO/27873, αφορώσας το σχέδιο που τιτλοφορείται «e-Content Exposure and Business Opportunities», και να υποχρεώσει την Επιτροπή να καταβάλει τα δικαστικά και λοιπά έξοδα στα οποία υποβλήθηκε η αναιρεσείουσα σε σχέση με την πρωτοβάθμια δίκη, ακόμη και αν η υπό κρίση αναίρεση απορριφθεί, καθώς και τα αφορώντα την κατ’ αναίρεση δίκη σε περίπτωση που γίνει δεκτή η υπό κρίση αναίρεση
            
         
      Λόγοι αναιρέσεως και κύρια επιχειρήματα
   
   Η αναιρεσείουσα ισχυρίζεται ότι το Γενικό Δικαστήριο δεν εξέθεσε με επαρκή σαφήνεια τους λόγους για τους οποίους απέρριψε ορισμένα επιχειρήματα της αναιρεσείουσας.
   Η αναιρεσείουσα ισχυρίζεται ότι το Γενικό Δικαστήριο υπέπεσε σε πλάνη περί το δίκαιο και ερμήνευσε πεπλανημένως το γράμμα του άρθρου 7, παράγραφος 6, της συμβάσεως, το οποίο αφορά την υποχρέωση των εργολάβων να λάβουν τα προσήκοντα μέτρα προκειμένου να ακυρώσουν ή να περιορίσουν τις υποχρεώσεις που έχουν αναλάβει, μόλις λάβουν το έγγραφο της Επιτροπής που τους γνωστοποιεί την καταγγελία της συμβάσεως.